|  |
| --- |
| Pielikums  APSTIPRINĀTI  ar Valsts robežsardzes koledžas  29.01.2024  pavēli Nr.45  **“Valsts robežsardzes koledžas domes darbības pagaidu kārtība”**     1. **Vispārīgie jautājumi** 2. Valsts robežsardzes koledžas (turpmāk – Koledža) dome (turpmāk – dome) ir Koledžas personāla pārstāvju koleģiāla vadības un lēmējinstitūcija izglītības jautājumos. 3. Dome darbojas saskaņā ar Ministru kabineta 2023. gada 19. decembra noteikumiem Nr. 756 “Valsts robežsardzes koledžas nolikums” (turpmāk – Koledžas nolikums) un ievērojot izglītības jomu regulējošos ārējos normatīvos aktus. 4. Dome veic Profesionālās izglītības likumā un Koledžas nolikumā noteiktās funkcijas un uzdevumus, kā arī citus uzdevumus saskaņā ar izglītības nozari reglamentējošo normatīvo aktu prasībām. 5. **Domes ievēlēšana** 6. Domes vēlēšanas organizē direktors. 7. Koledžas direktors ar pavēli izveido domes vēlēšanu komisiju vismaz trīs Koledžas nodarbināto (turpmāk– vēlēšanu komisija) sastāvā. Vēlēšanu komisijas sastāvā iekļauj pa vienam akadēmiskā personāla, vispārējā personāla un Studējošo pašpārvaldes pārstāvim. 8. Vēlēšanu komisiju izveido atsevišķi katrām domes vēlēšanām. 9. Vēlēšanu komisijas pienākumi:    1. organizēt vēlēšanu procesu;    2. sagatavot pavēles projektu par domes sastāva apstiprināšanu. 10. Domes locekļus no akadēmiskā personāla, vispārējā personāla un Studējošo pašpārvaldes (turpmāk – pārstāvju grupas) vēlē atsevišķi attiecīgajā pārstāvju grupā. Vēlēšanu biļetenos iekļauj visus attiecīgajā personāla grupā izvirzītos kandidātus. 11. Domes locekļu vēlēšanas organizē klātienē, izmantojot vēlēšanu zīmes papīra formātā vai attālināti, izmantojot dienesta/darba e-pastus. 12. Vēlēšanu komisija sagatavo vēlēšanu zīmes atsevišķi katrai pārstāvju grupai. 13. Ja izmanto vēlēšanu zīmes papīra formātā, tad katram vēlētajam izsniedz attiecīgās pārstāvju grupas vēlēšanu zīmi. 14. Domes locekļu kandidāti tiek izvirzīti vēlēšanu sanāksmē klātienē vai attālināti. Vēlēšanu zīmēs iekļauj visus attiecīgajā personāla pārstāvju grupā izvirzītos kandidātus. 15. Pārstāvju grupas aizklāti balso par vēlēšanu zīmē iekļauto kandidātu. Ar „+“ atzīmē vienu kandidātu vai vairākus (atbilstoši noteikto vietu skaitam), kurus atbalsta un izsvītro kandidātu (-us), kurus neatbalsta. 16. Attālināto vēlēšanu gadījumā pārstāvju grupas balso aizklāti, un vēlēšanu zīmi elektroniskā veidā nosūta domes vēlēšanu komisijai uz elektroniskā pasta adresi, no kuras bija nosūtīta vēlēšanu zīme. 17. Par nederīgām atzīstamas tās vēlēšanu zīmes, kas ir bojātas, nelasāmas, tajās atzīmēts lielāks vai mazāks kandidātu skaits nekā jāievēlē no attiecīgās pārstāvju grupas vai nav atzīmēts neviens kandidāts. 18. Domes locekļu ievēlēšana notiek aizklāti balsojot, ar vienkāršu balsu vairākumu, saskaitot vēlētāju balsis vēlēšanu zīmēs. 19. Ja domes locekļu kandidāti, kuri saņēmuši vienādu balsu skaitu, pārsniedz konkrētas pārstāvju grupas noteikto vietu skaitu, starp viņiem rīko vēlēšanu otro kārtu, ievērojot šajā nodaļā noteikto kārtību. 20. Ja domes pilnvaru darbības laikā kāda domes locekļa vieta kļūst vakanta, Koledžas direktors organizē vēlēšanas uz vakanto domes locekļa vietu. 21. **Domes darba organizācija** 22. Pirmo domes sēdi sasauc Koledžas direktors. Domes priekšsēdētāja un sekretāra ievēlēšana notiek atklāti balsojot, ar vienkāršu balsu vairākumu. 23. Domes priekšsēdētājs:     1. sasauc un vada domes sēdes;     2. plāno, organizē un vada domes darbu;     3. apstiprina domes sēžu darba kārtību;     4. paraksta domes lēmumus. 24. Domes sekretārs:     1. ne vēlāk kā trīs darba dienas pirms domes sēdes elektroniski nosūta domes locekļiem domes sēdes darba kārtības projektu;     2. sagatavo domes sēdē izskatāmos materiālus;     3. protokolē domes sēdi;     4. sagatavo domes lēmumus;     5. paraksta domes sēdes protokolu. 25. Domes sēdēs var piedalīties domes locekļu uzaicinātas personas (turpmāk – pieaicinātā persona), pirms tam to saskaņojot ar domes priekšsēdētāju. 26. Priekšlikumus par domes sēdes darba kārtības jautājumiem var ierosināt:     1. Koledžas direktors;     2. Koledžas direktora vietnieks;     3. domes loceklis;     4. Koledžas struktūrvienības vadītājs. 27. Ārkārtas domes sēdi, neatliekamu domes darba plānā neparedzētu jautājumu izskatīšanai var sasaukt domes priekšsēdētājs pēc savas iniciatīvas vai arī, ja to ierosinājuši vismaz trīs domes locekļi, iesniedzot rakstisku iesniegumu domes priekšsēdētājam. Ārkārtas sēdes darba kārtību un materiālus domes sekretārs ne vēlāk kā vienu darba dienu pirms ārkārtas sēdes nosūta visiem domes locekļiem. 28. Domes sēdes darba kārtībā papildus iekļaujamos jautājumus, šo noteikumu 23.punktā noteiktās personas, iesniedz domes sekretāram elektroniski ne vēlāk kā trīs līdz piecas darba dienas pirms plānotās domes sēdes. 29. Jautājumus, kas skar studējošos, dome neizskata bez domē ievelēto Studējošo pašpārvaldes pārstāvju klātbūtnes. 30. Izskatāmā jautājuma apspriešanu var atcelt vai pārcelt, ja par to nobalso divas trešdaļas klātesošo domes locekļu. 31. Domes sēdē pieaicinātajai personai nav tiesību piedalīties izskatāmā jautājuma apspriešanā un traucēt domes sēdes gaitu. 32. Domes locekļiem ir tiesības ierosināt domes kompetencē esošu jautājumu izskatīšanu, iepazīties ar visiem domes un domes darba grupu rīcībā esošiem materiāliem, izstrādāt un iesniegt savus priekšlikumus jautājumu atrisināšanai, aizstāvēt savu viedokli, izvirzīt kandidatūras (t.sk. arī sevi) iekļaušanai darba grupās, ierosināt izmaiņas domes darba organizācijas jautājumos un jautājumu apspriešanas kārtībā. 33. Ja domes loceklis vai pieaicinātā persona neievēro domes sēdes kārtību, domes priekšsēdētājs izsaka domes loceklim vai pieaicinātajai personai aizrādījumu, ko domes sekretārs atzīmē protokolā. Ja pieaicinātā persona vai domes loceklis atkārtoti neievēro domes sēdes kārtību, domes priekšsēdētājam ir tiesības to izraidīt no domes sēdes. 34. **Domes balsošanas, lēmumu pieņemšanas un noformēšanas kārtība** 35. Dome ir lemttiesīga, ja tās sēdē piedalās vismaz divas trešdaļas domes locekļu. Dome lēmumus pieņem ar vienkāršu balsu vairākumu, atklāti balsojot. Ja domes locekļu balsis sadalās līdzīgi, izšķirošā ir domes priekšsēdētāja balss. 36. Balsošanas rezultātu un pieņemto lēmumu paziņo domes priekšsēdētājs. 37. Domes loceklim pēc balsošanas nav tiesību atsaukt savu balsi. 38. Koledžas direktors apstiprina domes lēmumu ar šādu rezolūciju:     1. apstiprināt domes lēmumu;     2. noraidīt domes lēmumu, izmantojot Koledžas nolikumā paredzētās veto tiesības. 39. **Domes lēmumu apstrīdēšanas kārtība** 40. Persona, attiecībā uz kuru tika pieņemts domes lēmums, lēmumu var apstrīdēt piecu darba dienu laikā no domes lēmuma spēkā stāšanās dienas, iesniedzot rakstveida iesniegumu Koledžas direktoram. 41. Iesniegumu piecu darba dienu laikā izskata Koledžas direktora noteikta amatpersona vai darbinieks. 42. Iesnieguma iesniedzējam rakstveidā paziņo Koledžas direktora lēmumu.   VRK Administratīvās nodaļas  vecākā inspektore K.Volonceviča  64603689, [kristina.voloncevica@rs.gov.lv](mailto:kristina.voloncevica@rs.gov.lv) |